George Bush Interkontinentale Lughawe

George Bush Interkontinentale Lughawe (IATA: IAH, ICAO: KIAH, FAA LID: IAH) is 'n internasionale lughawe in Houston, Texas, Verenigde State, wat die Groter Houston-metropolitaanse gebied bedien. Dit is ongeveer 37 km noord van Downtown Houston geleë, tussen Interstate 45 en Interstate 69 / US Highway 59 met direkte toegang tot die Hardy Tolsnelweg. George Bush Interkontinentale Lughawe het geskeduleerde vlugte na 'n groot aantal plaaslike en internasionale bestemmings op al vyf kontinente. Dit is die besigste lughawe in Texas vir internasionale passasiersverkeer en aantal internasionale bestemmings, sowel as die tweede besigste lughawe in Texas, en die 12de besigste in die Verenigde State volgens totale passasiersverkeer.

Die lughawe, wat oorspronklik Houston Interkontinentale Lughawe genoem is, is later herdoop na George H.W. Bush, die 41ste President van die Verenigde State van Amerika en inwoner van Houston, in 1997. IAH beslaan 4 000 hektaar grond en het vyf aanloopbane. Houston Interkontinentaal is een van die grootste passasierspille vir United Airlines.

Terminale 

George Bush Interkontinentale Lughawe het vyf terminale en 161 totale hekke, 131 met lugbrûe en 30 harde staanplekke. Die Skyway-geoutomatiseerde mensevervoerstelsel bied lugkantverbindings tussen al vyf terminale. Die Metro bied verbindings op land tussen die vyf terminale en die lughawehotel. Terminale D & E het toegang tot 'n internasionale aankomsfasiliteit, en Terminaal D het hekke om superjumbostralers te ondersteun, insluitend die Airbus A380 en Boeing 747-8.

 Terminaal A word hoofsaaklik gebruik deur nie-United binnelandse rederye. Dit bevat 20 hekke. 
 Terminaal B word vir United Express-vlugte gebruik. Dit bevat 40 hekke, insluitend 30 harde staanplekke.
 Terminaal C word gebruik vir United se binnelandse vlugte. Dit bevat 29 hekke.
 Terminaal D word gebruik vir nie-United internasionale vlugte. Dit bevat 12 hekke.
 Terminaal E word gebruik vir United internasionale vlugte. Dit bevat 30 hekke.

Landvervoer 
Vanaf die middestad van Houston kan 'n mens na George Bush Interkontinentale Lughawe reis met Interstate 69 / US Route 59 na Beltway 8 of na Will Clayton Parkway, met toegang na die lughawe vanaf enige van die paaie. Vanaf die middestad kan 'n mens ook Interstate 45 neem, en die lughawe vanaf die Beltway binnegaan.  Die Hardy Tolpad het 'n uitgang vanaf die noorde of suide na die lughawe.

Statistiek

Top bestemmings

Lugdiens markaandeel

Jaarlikse verkeer

Verwysings 

Lughawens in die Verenigde State van Amerika